весели истории за Испания
Седи си един в луксозен ресторант и пие шампанско. 
На съседната маса интелигентно изглеждащ човек казва на келнера: 
- Моля, чаша Бордо реколта 1956 г. и испанско пиле с хрупкава коричка. 
Келнерът носи бутилка вино, отваря я, той опитва: 
- Добре! 
Носи пилето. Интелектуалецът поставя показалеца си в задника на пилето, помирисва го, облизва го: 
- Не, това не е испанско пиле! Отглеждано е до западната част на Лион и е хранено с отбрано жито, а аз поисках испанско. 
Сервитьорът се извинява, отнася пилето обратно. Готвачът е в шок. Носят от магазина ново пиле, по всички данни испанско. Готвят го и го поднасят на интелектуалеца. Той отново поставя пръст в задника на пилето: 
- Това не е испанско пиле, пилето е отглеждано на юг от Неапол и е хранено с отбрано просо, а аз си поръчах испанско пиле! 
Сервитьорът е в шок, връща пак пилето. 
Човекът от съседната маса вижда всичко и отива при интелектуалеца, хвърля му пачка зелено на масата и със сълзи на очите му казва с треперещ глас:
- Братко, от детски дом съм! Кажи от къде съм родом!…